Case ID: 1140103
Sentence 9: İzahatlar, prosessual məsələlər: Məhkəmə baxışında iştirak edən cavabdeh tərəf apellyasiya şikayətini müdafiə edərək,orada göstərilən dəlillərə uyğun izahat vermiş,əlavə olaraq göstərmişdir ki,qarşılıqlı iddianın verilməsi cavabdehin nikahın pozulmasına razı olması kimi qiymətləndirilə bilməzdi.Cavabdeh nikaha razı olmamış,ailəni bərpa etməyə çalışmışdır.İşdə cavabdehin nikahın pozulmasına razı olması ilə bağlı yazılı ərizəsi də mövcud deyildir.Belə olan halda məhkəmə tərəflərə barışıq üçün 3ay vaxt verməklə məhkəmə iclasını təxirə salmalı idi.Lakin,məhkəmə qanunvericiliyin tələblərinə riayət etməmişdir.Həmçinin,məhkəmə aliment hissədə qarşılıqlı iddianı qismən təmin edərək,alimenti hər ay 160manat sabit pul miqdarında müəyyən etmişdir.Halbuki,cavabdeh kifayət qədər imkanlıdır və alimenti daha artıq da ödəyə bilər.Bu səbəbdən də hesab edir ki,qarşılıqlı iddia aliment hissədə tam təmin olunmalıdır.Əlavə olaraq bildirir ki,apellyasiya icraatı zamanı tərəflərə barışıq üçün 3ay vaxt verilsə də,bu müddət ərzində barışıq əldə olunmamış,tərəflər ailəni bərpa edə bilməmişlər.Qeyd edilənlərə əsasən məhkəmə kollegiyasından apellyasiya şikayətinin təmin olunmasını xahiş etmişdir.